અમદાવાદ, 1 સપ્ટેમ્બર : ભારતના વડાપ્રધાન નરેન્દ્ર મોદીની જાપાન મુલાકાતથી ગુજરાતને અનેકગણો આર્થિક લાભ થશે એવી ઉજળી શક્યતાઓ વર્તાઇ રહી છે. આ બાબતના સંકેત એ વાત ઉપરથી કળી શકાય છે કે જાપાનમાં સોમવારે અમદાવાદ મેટ્રો રેલ પ્રોજેક્ટ ઉપરાંત અમદાવાદ અને મુંબઇ બચ્ચેની બુલેટ ટ્રેન શરૂ કરવા અંગે પણ વાતચીત થઇ હતી. આ ઉપરાંત નરેન્દ્ર મોદીના ગૃહ રાજ્ય ગુજરાતને સોલર પાવર અને શિપ બ્રેકિંગ જેવા ક્ષેત્રોમાં પણ જાપાન તરફથી ટેકનિકલ અને આર્થિક સહયોગ મળશે.